กลับมาอีกทีกับร้าน Niche Beer Ville วันนี้มาลองเบียร์ Anderson Valley หรือ เรียกกันว่าเบียร์หมีมีเขา  รสชาติก็จะหนักหน่วงขึ้นอีกหน่อย ออกแนวขมขึ้นอีกระดับ  กลับมาที่อาหาร สลัดปูนิ่ม  1 ตัวเต็มๆ รสชาติดีกับน้ำสลัดบัลซัมมิค  ต่อด้วยพาสต้าหอยลายพริกเผา  ใช้เส้นหมึกดำผัดมาได้หนึบดี รสชาติซอสหอยลายพริกเผาแบบไทยๆ เส้นสุกไปนิด กลับมาที่เบียร์กันค่ะ ตัวนี้ Brew Dog  เป็นสไตล์พังค์ร็อค ดีกรีแอลกอฮอล์สูงลิ่ว 16.2%  แต่มีกลิ่นผลไม้หอมๆรวมๆกัน ได้กลิ่นลิ้นจี่ค่อนข้างชัดค่ะ ถือว่ากลิ่นน่าดื่มมาก   และตัวสุดท้าย Mikkeller เป็นเบียร์ที่มีลูกเล่นมากมาย และกำลังฮ็อตฮิตที่อเมริกาค่ะ เป็นเบียร์ดำ ตัวนี้เด่นเพราะทำมาจากมอล์ตคั่ว กลิ่นออกมาเป็นกาแฟคั่วหอมๆ รสชาติขมนิดๆ และแอบมีลูกเล่น เผ็ดแบบแสบคอเล็กๆ ด้วยอ่ะ เป็นอะไรที่แปลกใหม่ดี ชอบตรงที่หอมเหมือนกาแฟคั่วนี่แหละค่ะ   